jkorsvik/nowiki_second_scrape_merged huggingface dataset:
George Hodgson

George Ritchie Hodgson (født 12. oktober 1893 i Montréal død 1. mai 1983 i Montréal) var en canadisk svømmer som deltok under OL 1912 i Stockholm.
Hodgson ble olympisk mester i svømming to ganger under OL 1912 i Stockholm. Han vant både 400 meter fri og 1500 meter fri. På begge distansene satte han ny olympisk- og verdenrekord; 5.24,4 på 400 og 22.00,0 på 1500 meter.


== OL-medaljer ==
1912  Stockholm -  Gull i svømming, 400 meter fri
1912  Stockholm -  Gull i svømming, 1500 meter fri


== Referanser ==


== Eksterne lenker ==
(en) George Hodgson – Olympics.com 
(en) George Hodgson – Olympic.org 
(en) George Hodgson – Olympedia 
(en) George Hodgson – Sports-Reference (OL-resultater – arkivert) 
(fr) George Hodgson – Panthéon des sports du Québec 
(en) George Hodgson – Swimming Hall of Fame
Grosse Pointe Shores

Grosse Pointe Shores er en landsby i Wayne County og Macomb County i den amerikanske delstaten Michigan. Med et landareal på bare 3 km² er landsbyen den minste av de fem Grosse Pointe stedene. Landsbyen ligger i to kommuner. Mesteparten ligger innenfor Grosse Pointe Township in Wayne County. En mindre del ligger i Lake Township in Macomb County. I landsbyen, som kun består av boligområder, finner man Grosse Pointe Yacht Club ved St. Clairsjøen.


== Eksterne lenker ==
(en) Landsbyens hjemmesider
(en) Grosse Pointe historielag
Grosse Pointe Park

Grosse Pointe Park er en by i Wayne County i den amerikanske delstaten Michigan. Ifølge United States Census Bureau, er byens areal 9,6 km², hvorav 5,6 km² består av land, og 4,0 km² består av vann (se St. Clairsjøen). Av det totale arealet er 41,62% vann.


== Eksterne lenker ==
(en) Byens hjemmeside
(en) Grosse Pointe historielag
Avsalting

Avsalting er fjerning av salter fra sjøvann eller brakkvann, vanligvis med henblikk på framstilling av drikkevann eller ferskvann for andre formål. De to rådende metodene er destillasjon og omvendt osmose (membranfilter).
I løpet av de senere år har disse metodene blitt videreutviklet og blitt mere effektive. Denne utvikling har i betydelig grad vært drevet framover av oljelandene i Midtøsten, gjennom finansiering og bygging av store anlegg og byer midt ute i ørkenen. Bare sjøvann har vært tilgjengelig, hvilket har ført til at metodene rundt avsalting har kunnet utvikles. Men også USA, Australia og Israel har vært ledende innen utviklingen, ettersom også disse landene på enkelte steder kun har begrensede ressurser av ferskvann.
På verdensbasis finnes det over 20 000 avsaltingsanlegg med en samlet kapasitet (2018) på 97 millioner kubikkmeter per døgn  Til sammenligning er Glommas gjennomsnittlige vannføring ved Fredrikstad 62 millioner kubikkmeter per døgn.


== Bakgrunn ==
Ferskvann trengs for landbruk og som drikkevann. Mennesker kan ikke drikke havvann ettersom det er om lag fire ganger saltere enn vannet inni kroppen. Drikker man saltvann, vil denne sterke saltblandingen trekke vann ut av cellene og de tørker ut. Ved å drikke saltvann, blir blodet på utsiden av celleveggen saltere enn væsken inni cellene. Celleveggen er som et slags tynt filter – en membran, og denne kan slippe gjennom vann, men ikke salt.I løpet av de siste 20 årene har etterspørselen etter vann i Saudi-Arabia økt med mer enn 40 prosent. Saudiaraberne bruker dessuten mer enn dobbelt så mye vann per hode enn hva vannrike Norge gjør. Det store vannforbruket har sammenheng med at mer enn 70 prosent av ferskvannet i Midtøsten brukes til jordbruksformål.Å produsere ferskvann fra sjøvann er en svært energikrevende prosess. Omvendt osmose er den vanligste metoden i moderne avsaltingsanlegg. Teknikken går ut på å bruke energi til å presse vann gjennom en membran som stopper saltene, ikke ulikt slik en finmasket sil fungerer.Det er derimot kostbart og forurensende å framstille ferskvann fra sjøvann. Kostnadene for å avsalte sjøvann (infrastruktur, energi og vedlikehold) er generelt høyere enn ferskvann fra elver eller grunnvann, resirkulering av vann og vannkonservering, men alternativer er ikke alltid tilgjengelig. Kostnader for avsalting i Israel eller Singapore var per 2018 0,50 USD per kubikkmeter. Mer enn halvparten av kostnadene kommer direkte fra utgiftene med energi, og ettersom energiprisene er meget flyktig, kan de faktiske kostnadene variere betydelig.Forurensning fra avsaltingen er et miljøproblem. I andre enden av avsaltingsprosessen slippes sterk saltsuppe fra ferskvannet. I tillegg til salt inneholder den sterke konsentrasjoner av andre stoffer som finnes naturlig i sjøvann – mangan, bly og jod, og dessuten rester av utslipp fra mennesker, for eksempel nitrater.


== Referanser ==


== Eksterne lenker ==
European Desalination Society
«Desalination: A National Perspective», National Academies Press
«Desalination: option or distraction?» (PDF), World Wildlife Fund
Nuclear Desalination Arkivert 17. oktober 2008 hos Wayback Machine., IAEA
Båtlue

En båtlue er en enkel, sammenleggbar lue formet som skroget på en hvelvet båt, det vil si med spiss eller brett i begge ender. Båtluer brukes først og fremst som uniformsluer, enten det gjelder lette feltluer for militæret, politiet, speidere eller andre. Hvite båtluer for kokker og arbeidere i næringsmiddelindustrien er ofte laget av papir og kan kastes etter bruk. Båtluer kan være utstyrt med sideklaffer som kan brettes ned over ørene, knapper, spenner, bånd, dusker, kokarder og andre merker.


== Betegnelser ==
Lette feltluer eller kvarterluer uten skygge og i båtform som kan bæres sammenklappet på en person eller oppakning, kan på dansk også kalles hjelmhue, spidshue eller skråhue. På amerikansk og engelsk kalles hodeplagget side cap, overseas cap eller garrison cap.


== Bruk ==

		
		
		
		


== Se også ==
Beret
Feltlue


== Referanser ==


== Eksterne lenker ==
(en) Side caps – kategori av bilder, video eller lyd på Commons 
«DigitaltMuseum: Søk:  'båtlue'». DigitaltMuseum. Besøkt 21. mai 2012.
Det Bergenske Dampskibsselskab

Det Bergenske Dampskibsselskab (BDS) var et norsk rederi som ble stiftet i Bergen 12. desember 1851. Formålet var å drive rutetrafikk mellom Bergen og hansestaden Hamburg i Tyskland


== Historikk ==
Rederiet fikk sitt første skip DS «Bergen» året etter etableringen. Opp gjennom årene startet BDS flere ruter til andre europeiske land, og senere også til Amerika. BDS var også et hurtigruterederi fra 1894 til 1979. I 1927 fikk BDS overlevert luksus-cruiseskipet MY «Stella Polaris» som skulle gjøre rederiets navn kjent over hele verden.


=== Krigsinnsats ===
Under andre verdenskrig, og Thomas Falcks ledelse, tok BDS på seg en mengde oppdrag for den tyske okkupasjonsmakten, deriblant frakt av sement fra Tyskland til Norge. Samtidig var 13 av rederiets skip underlagt Nortraships (og dermed alliert) kontroll.


=== Overtagelse ===
Selskapet ble oppkjøpt av Sandefjordselskapet Kosmos AS i november 1984, og ble videresolgt til RoNoTro AS i desember 1988. BDS ble da stykket opp, og virksomheten videreført av de nye eierne. BDS' skorsteinsmerke med tre hvite ringer forsvant for alltid. J. Ludwig Mowinckels rederi kjøpte i 1990 arkivet, kontorbygningen og rettighetene til å bruke navnet og symbolene til Det Bergenske Dampskibsselskab. Rederiet eksisterer derfor fortsatt på papiret og har et eget styre, men lite tyder på at Mowinckels noensinne kommer til å gjøre bruk av sine rettigheter og aktivere rederiet igjen.


== Noen av rederiets skip ==

Se også Liste over hurtigruteskip for BDS' historie i hurtigruten.


== Referanser ==


== Kilder ==
Liv Marit Haakenstad: Slektsgranskerens guide til utvandringen 1825 – 1930. Orion forlag 2008. ISBN 978-82-458-0848-3
Bergen byleksikon: Bergenske Dampskibsselskab Besøkt 18. mars 2015
Royal Oak Charter Township

Royal Oak Charter Township er et tettsted i Oakland County i den amerikanske delstaten Michigan. Royal Oak er en forstad til Detroit, og er en del av Detroitområdet. Ifølge United States Census Bureau, var folketallet i 2000 på 5 446 innbyggere. Den nærliggende byen Royal Oak er separat fra tettstedet.
Inntil 2004, besto stedet av to sepparate områder i Oakland County. Den større delen gikk langs 8 Mile Road, ved grensen til Detroit, Oak Park og Ferndale. En mindre del, som lå nordvest for den andre delen, ved Oak Park og Southfield, ble annektert av Oak Park 1. november 2004.
Ifølge et 2007 anslag, hadde stedet ifølge United States Census Bureau et folketall på 2 712, p.g.a. annekteringen i 2004.
Stedet er preget av slitne nabolag og høy arbeidsledighet, og ligner i så måte mer på Detroit, enn andre byer i Oakland County.


== Eksterne lenker ==
(en) Stedets hjemmeside
Mackinaw City

Mackinaw City er en landsby i Emmet County og Cheboygan County i den amerikanske delstaten Michigan. Folketallet i 2000 var 859 ifølge United States Census Bureau. Navnet "Mackinaw City" er litt misledende da det egentlig er en landsby. Folketallet vokser voldsomt i turistsesongen, da sesongarbeidere kommer i stort antall for å jobbe på hoteller og andre turistaktiviteter ved Mackinacstredet. Mackinaw City er ved sørlige enden av Mackinacbroen, som går til den øvre halvøya av Michigan. Mackinaw City, sammen med St. Ignace over stredet, er en base for fergeselskaper med fergeruter til Mackinac Island.


== Eksterne lenker ==
(en) Landsbyens hjemmeside
(en) Mackinaw Area Visitors Bureau, med arrangementskalender
(en) Mackinaw area Chamber of Commerce, med arrangementskalender
Vinzenz Geiger

Vinzenz Geiger (født 24. juli 1997 i Oberstdorf) er en tysk kombinertutøver som representerer SC 1906 Oberstdorf.


== Karriere ==
Geiger fikk 5. desember 2015 sin verdenscupdebut på Lillehammer, hvor han endte på en 51.-plass.
Under Junior-VM 2016 i Râșnov startet Geiger mesterskapet med sølv på 10 kilometeren, bak østerrikske Bernhard Flaschberger og foran landsmannen Terence Weber. Han avsluttet mesterskapet med en ny sølvmedalje i lagkonkurransen, på lag med Weber, Martin Hahn og Tim Kopp.
I 2016/17-sesongen tok Geiger sin første individuelle pallplass 18. desember 2016, etter å ha tatt tredjeplassen bak landsmennene Eric Frenzel og Fabian Rießle i Ramsau.
Geiger avsluttet Junior-VM 2017 i Park City med sitt første VM-gull på 5 kilometeren, foran finske Arttu Mäkiaho og Laurent Muhlethaler fra Frankrike.Under Vinter-OL 2018 i Pyeongchang tok han gull i lagkonkurransen.
Under Vinter-OL 2022 i Beijing, tok han gull individuelt og sølv i lagkonkurransen.


== Verdenscupseire ==


== Sammenlagtplasseringer i verdenscupen ==


== Referanser ==


== Eksterne lenker ==
(de) Vinzenz Geiger – Munzinger Sportsarchiv 
(en) Vinzenz Geiger – Olympedia 
(de) Vinzenz Geiger – Tysklands olympiske komité 
(en) Vinzenz Geiger – FIS (kombinert)
Pedersdalen

Pedersgjerdet er et område i østre bydel i Stavanger som kan ha sitt navn av at den kan ha vært eid av Peterskirken i middelalderen. Den var mellom dagens Øvre og Nedre Dalgate, Kongsteinsgata og Tårngata. Grensen mellom Pedersdalen og Pedersgjerdet gikk mellom Hetlandsgaten og Brødregaten.
Pedersgjerdet var tidligere en husmannsplass under Bergeland.  Området ble regulert på 1860-tallet av underoffiser Sandmark til boligområde, og så solgt ved offentlig auksjon av Kirkedepartementet.


== Referanser ==
Berntsen, Mandius. Stedsnavn i Stavanger by og nærmeste omegn. Stavanger, 1939
Tønnesen Arthur J.: Kongsteinssmauet, Stavanger Aftenblad, 1970


== Noter ==
Hans Brattestå

Hans Brattestå (født 17. mai 1947 i Ramnes) er en norsk jurist som var Stortingets direktør fra 1990 til 2012. Han ble ansatt på Stortinget i 1987 som Stortingets kontorsjef og leder for Stortingets konstitusjonelle avdeling. Han tjenestegjorde i Utenrikstjenesten fra 1978 til 1984, med en periode i Tel Aviv og en periode i Washington.Det kongelige hoff kunngjorde 26. mars 2009 at kongen har utnevnt Brattestå til kommandør av St. Olavs Orden «for embetsfortjeneste.»


== Referanser ==
Harry Hebner

Harry Joseph Hebner (født 15. juni 1891, død 12. oktober 1968) var en amerikansk svømmer som deltok flere olympiske leker, 1908 i London, 1912 i Stockholm og 1920 i Antwerpen.
Hebner ble olympisk mester i svømming under OL 1912 i Stockholm. Han vant 100 meter rygg med tiden 1.21,2 foran to tyske svømmere. Han var også med på det amerikanske laget som kom på andreplass på 4 x 200 meter fri. Fire år tidligere, under OL 1908 i London, var Hebner med på USAs lag på 4 x 200 meter fri, da kom de på tredjeplass.
Hebner var med på det amerikanske vannpololaget under OL 1920 i Antwerpen som endte på fjerdeplass.


== OL-medaljer ==
1912  Stockholm -  Gull i svømming, 100 meter rygg
1912  Stockholm -  Sølv i svømming, 4 x 200 meter fri (USA)
1908  Storbritannia -  Bronse i svømming, 4 x 200 meter fri (USA)


== Referanser ==


== Eksterne lenker ==
(en) Harry Hebner – Olympics.com 
(en) Harry Hebner – Olympic.org 
(en) Harry Hebner – Olympedia 
(en) Harry Hebner – Sports-Reference (OL-resultater – arkivert) 
(en) Harry Hebner – Swimming Hall of Fame
Pedersgjerdet

Pedersgjerdet er et området i østre bydel i Stavanger, som trolig har navnet ut fra Peterskirken i middelalderen.


== Geografisk avgrensing ==
Pedersgjerdet er tegnet inn i utkanten av et kart fra 1843 over Hetland prestegård. Sigurd Rygh beskriver Pedersgjerdet som et område øst for Skolebekken – mellom Hospitalgata og Hetlandsgata. Lous beskriver også Pedersgjerdet som området øst for Skolebekken. I 1845 gikk Asylgata over Pedersgjerdet, så det er naturlig å regne Skolebekken som den vestlige grensen for Pedersgjerdet. I henhold til Arthur Tønnesen gikk grensen mellom Pedersdalen og Pedersgjerdet mellom Hetlandsgaten og Brødregaten.
I sør har Pedergjerdet grenset mot Konventgrunnen, og i nord mot Hospitalets eiendom. Østgrensen er mer usikker, men det kan være at den går til Pedersdalen og Sankt Hansvolden.


== Eiere ==
Pedersgjerdet hadde på 1600-tallet geistlige eiere som delte grunnleieinntektene. I 1608 avtalte pastoren og skolemesteren at de hver skulle ha halvparten av en åker i Pedersgjerdet.  Videre skulle biskopen, soknepresten, medhjelperen og skolemesteren hver ha fjerdeparten av enga i Pedersgjerdet. Omkring 1620 delte soknepresten og skolemesteren grunnleie av en åker i Pedersgjerdet og av enga Pedersgjerdet. Videre fikk skolemesteren og kirketjeneren grunnleie av Pedersgjerdet og et stykke mark i Pedersgjerde som kaldes Kampen. 


== Bebyggelsen ==
Fra slutten av 1700-tallet begynte en å få enkelte hus i området.
Området ble innlemmet i byen Stavanger ved byutvidelsen 18. januar 1849. Da startet en storstilt utbygging og det meste området var bebygd i løpet av 1850-årene.  
Tinghuset og Metropolis som de mest kjente bygningene på Pedersgjerdet.


== Peterskirke, Perskloster, Hospital og kongsgård ==
Kongen hadde fram til 1269-1270 en privat kirke i Stavanger – Peterskirken. Kirken ble da gitt til et nyopprettet Hospital. Det kan også ha vært et Perskloster her. Det har vært diskusjon om Kongsgård skole opprinnelig var kongsgård eller bispegård. Dersom den ble opprettet som bispegård er det mest naturlig å lete etter den opprinnelig kongsgården nær kongens egen kirke – Peterskirken. Det er likevel så langt vi vet ikke funn etter bygninger som kan ha vært en kongsgård på Pedersgjerdet.


== Litteratur ==
Lous, Carl. En Stavangersk Cicerone. Stavanger, 1868
Brandrud, Andreas. Stavanger domkapitels protokol: 1571-1630. Christiania: Det Norske Historiske Kildeskriftfond, 1901.
Austrumdal, Sem. Gardssoga for Stavanger. Stavanger Museums årshefte (1937–38). Stavanger.
"G.P.": Pedersgjerdet, avisa Stavangeren, 29. juli 1939.
Gundersen Erik S: Stavanger bystyres forhandlinger 1844-1850, Stavanger, uten år, side 131-133 og 136.
Simonsen, Sevald. Hetlandsmarkens historie. Ætt og Heim (1972 og 1973), Stavanger.
Rygh, S. Gamle grunnarealer i Stavanger. Ætt og heim (1973). Stavanger.
Tønnesen Arthur J.: Kongsteinssmauet, Stavanger Aftenblad, 1970
Château Dauzac

Château Dauzac er en vinprodusent fra Margaux i Bordeaux-regionen i Frankrike. Vinen som produseres her er klassifisert som en av de atten Cinquièmes Crus i den offisielle klassifikasjonen av Bordeauxviner fra 1855. Chateauet har et område på 400 638 m² hvorav 58 % er plantet med Cabernet Sauvignon, 37 % med Merlot og 5 % med Cabernet Franc. Vinenes alder er mellom 18 og 20 år. Chateauet produserer også et vinmerke kalt La Bastide Dauzac. Det ledes av vinmaker André Lurton.


== Referanser ==


== Eksterne lenker ==
Château Dauzacs offisielle nettside
Andre Lurtons nettside
Walter Bathe

Walter Bathe (født 1. desember 1892 i Schlesien, død 21. september 1959) var en tysk svømmer som deltok under OL 1912 i Stockholm.
Bathe ble olympisk mester i svømming to ganger under OL 1912 i Stockholm. Han vant både 200- og 400 meter bryst. På begge distansene satte han ny olympisk rekord; 3.01.8 på 200 og 6.29,6 på 400 meter bryst.


== OL-medaljer ==
1912  Stockholm -  Gull i svømming, 200 meter bryst
1912  Stockholm -  Gull i svømming, 400 meter bryst


== Referanser ==


== Eksterne lenker ==
(en) Walter Bathe – Olympedia 
(en) Walter Bathe – Sports-Reference (OL-resultater – arkivert) 
(en) Walter Bathe – Swimming Hall of Fame
Malcolm Champion

Malcolm Eadie Champion (født 12. november 1883, død 27. juli 1939) var en svømmer fra New Zealand som deltok i OL 1912 i Stockholm.
Champion ble olympisk mester i svømming under OL 1912 i Stockholm. Han var med på laget fra Australasia som vant 4 x 200 meter stafett. De vant foran USA med ny verdensrekord; 10.11,2. De andre svømmerne på gull-laget var Cecil Healy, Leslie Boardman og Harold Hardwick.


== Bakgrunn ==
Champion ble født i 1882 i Norfolkøya (som er nå australsk territorium, men var da en britisk koloni). Han flyttet til New Zealand som ungdom. Hans mor, Sarah Clara Quintal, nedstammet fra mytteren Mathew Quintal fra Mytteriet på Bounty. Hans far Captain William Nhill Champion var en sjøkaptein som handlet rundt om i Stillehavet. Malcolm jobbet på faren sin sitt skip og på slutten av det 19. århundret bosatte han seg i Auckland. Han døde på 26.juni 1939 i Auckland, New Zealand.


== Titler ==
Mellom 1901 og 1914, vant Champion tretti-to nasjonale titler i New Zealand, og på et tidspunkt hadde han tittelen for hver eneste distanse mellom 200 m og 1.6 km. Champion ble suspendert på slutten av 1902 av New Zealands svømmeforbund for å ikke ha betalt registreringsavgiften og ble tillatt å komme inn igjen i vinteren 1907-08. I 1991, vant han tittelen for langdistanse i England. Han representerte også Australasia på Imperiumsfestival i 1911 i Crystal Palace (bygning), hvor han trakk seg fra mil-løpet.


== OL-medaljer ==
1912  Stockholm -  Gull i svømming, 4 x 200 meter fri (Australasia)


== Referanser ==


== Eksterne lenker ==
(en) Malcolm Champion – Olympedia 
(en) Malcolm Champion – Sports-Reference (OL-resultater – arkivert) 
(en) Malcolm Champion – Australian Olympic Committee 
(en) Malcolm Champion – New Zealands olympiske komité 
(en) Malcolm Champion – New Zealand Sports Hall of Fame
Leslie Boardman

Leslie Boardman (født 2. august 1889, død 23. november 1975) var en australsk svømmer som deltok under OL 1912 i Stockholm.
Boardman ble olympisk mester i svømming under OL 1912 i Stockholm. Han var med på laget fra Australasia som vant 4 x 200 meter stafett. De vant foran USA med ny verdensrekord; 10.11,2. De andre svømmerne på gull-laget var Cecil Healy, Malcolm Champion og Harold Hardwick.


== OL-medaljer ==
1912  Stockholm -  Gull i svømming, 4 x 200 meter fri (Australasia)


== Eksterne lenker ==
(en) Leslie Boardman – Olympedia 
(en) Leslie Boardman – Sports-Reference (OL-resultater – arkivert) 
(en) Leslie Boardman – databaseOlympics.com (arkivert) 
(en) Leslie Boardman – Australian Olympic Committee
Barry Venison

Barry Venison (født 16. august 1964 i Consett) er en tidligere fotballspiller. Hans posisjon var forsvarsspiller.
Venison startet sin karriere i Sunderland AFC som 17-åring 10. oktober 1981 i bortekampen mot Notts County FC på Meadow Lane i en kamp laget tapte 0-2.
Han ble værende i klubben frem til 31. juli 1986 da Kenny Dalglish betalte 200 000 pund for å hente ham til Liverpool FC. Han fikk sin debut 16. august samme år i Charity Shield-kampen på Wembley Stadium mot Everton FC i en kamp som endte 1-1. Han fikk totalt 158 kamper og scoret tre mål for Anfield-klubben før han ble solgt til Newcastle for 200 000 pund 31. juli 1986.
Her spilte han totalt 130 kamper. I 1995 signerte han for den tyrkiske klubben Galatasaray. Her ble han kun en kort periode idet han vendte tilbake til England og Southampton FC senere i sesongen hvor han ble til han ble tvunget å legge opp karrieren 26. oktober 1996 på grunn av en ryggskade.
Han fikk to landskamper for England, og ti-U 21 kamper.


== Medaljer ==


=== Sunderland ===


==== Som nr. 2 ====
1985: Tapende finalist Ligacup.


=== Liverpool ===


==== Som vinner ====
1988, 1990: Ligamester 1. divisjon.
1989: FA-Cup.
1986, 1988, 1989, 1990: Charity Shield.
1986: ScreenSport Super Cup.


==== Som nr. 2 ====
1987: Tapende finalist Ligacup.


=== Newcastle ===


==== Som vinner ====
1993: Ligamester 2. divisjon.


== Referanser ==


== Eksterne lenker ==
(en) Barry Venison – Transfermarkt 
(en) Barry Venison – Transfermarkt (manager) 
(en) Barry Venison – national-football-teams.com 
(en) Barry Venison – WorldFootball.net 
(en) Barry Venison – Soccerbase.com 
(en) Barry Venison – FootballDatabase.eu 
(en) Barry Venison – EU-Football.info 
(en) Barry Venison – Tyrkias fotballforbund 
(en) Barry Venison – FBref 
Profil på Liverpools offisielle hjemmeside.
Profil på LFChistory.net.
Harold Hardwick

Harold Hampton Hardwick (født 14. desember 1888 i Sydney død 22. februar 1959) var en australsk svømmer som deltok under OL 1912 i Stockholm.
Hardwick ble olympisk mester i svømming under OL 1912 i Stockholm. Han var med på laget fra Australasia som vant 4 x 200 meter stafett. De vant foran USA med ny verdensrekord; 10.11,2. De andre svømmerne på gull-laget var Leslie Boardman, Cecil Healy og Malcolm Champion. Individuelt fikk Hardwick to bronsemedaljer, han kom på tredjeplass i både 400 og 1500 meter fri


== OL-medaljer ==
1912  Stockholm -  Gull i svømming, 4 x 200 meter fri (Australasia)
1912  Stockholm -  Bronse i svømming, 400 meter fri
1912  Stockholm -  Bronse i svømming, 1500 meter fri


== Eksterne lenker ==
(en) Harold Hardwick – Olympedia 
(en) Harold Hardwick – Sports-Reference (OL-resultater – arkivert) 
(en) Harold Hardwick – Australian Olympic Committee 
(en) Harold Hardwick – Sport Australia Hall of Fame